open-index/open-wikipedia-markdown huggingface dataset:
Manglende grunntone

**Manglende grunntone** (*Missing fundamental*) er en situasjon der en musikalsk tone (*kompleks* tone) med overtoner ikke inneholder grunntonen.

Denne «merkelige» situasjonen med manglende grunntone (missing fundamental) innebærer at en frekvens som ikke fysisk finnes i rommet likevel «høres» av den menneskelige hørsel, mens overtonene som faktisk *er* til stede  i rommet *ikke* høres eller i hvert fall ikke oppleves bevisst. Derfor inngår dette fenomenet i det som kalles akustiske paradokser. Når vi derimot forstår den underliggende og mer generelle strukturen av overtoner eller overtonerekka, kan vi forklare både dette paradokset og andre overtone-relaterte fenomener.

Når de fleste (eller mange nok) av overtonene i en overtonerekke «svinger sammen i lufta» vil signalet som helhet (den komplekse tonen) «peke ned» til «sin» manglende grunntone eller fundamental. Hjernen velger rett og slett å høre denne tonen uten grunntone fenomenologisk som denne manglende grunntonen. Hjernen oppfatter overtonene som en helhet eller sammenheng som virker «psykologisk logisk» (overtonerekka) og «matematisk enkel» (overtoner er ekvidistante i forhold til hverandre). I en slik sammenheng vil den menneskelige hørsel redusere lydens eller tonens opplevelse med alle dens overtoner til denne ene bestemte tonehøyde (*pitch*) selv om den faktisk og akustisk ikke er til stede. En kan kanskje si at grunntonen på en måte «representerer hele overtonegruppen», litt som en ambassadør kan sees på som en typisk og representativ borger av sitt land.

Sammensetningen av overtoner og spesielt deres relative dynamiske forløp (*envelope*), i tillegg til den karakteristiske oppstarten som gjennom assosiasjon knyttes til et bestemt musikkinstrument (*attack*), gir mennesket muligheten til å skille mellom lyder fra forskjellige musikkinstrumenter, også når de spiller «samme tonehøyde» (pitch), altså grunntonen til en bestemt overtonerekke. Vi hører overtonens mønster som klangfarge eller timbre av den komplekse tonen, mens vi tolker og opplever bevisst frekvensstrukturen i en harmonisk (eller ekvidistant) overtonerekke som grunntonen av denne.

Dette fenomenet bør ikke forveksles, men gjerne sammenliknes, med klanger der flere komplekse toner inngår, f.eks. i en C-dur akkord. Også her oppstår nemlig et beslektet fenomen der vi kan spille flere av treklangstonene uten grunntonen C. Likevel vil de fleste med musikalsk erfaring eller trening diskriminere denne som C-dur. Også her vil hjernen forsøke å forenkle et fenomen for å sette det i en kjent og musikalsk sett logisk sammenheng. Manglende grunntone som beskrevet ovenfor omtaler derimot det fenomenet der en «overtone» (nemlig grunntonen i overtonerekka) mangler, men altså likevel genereres og «høres» av den menneskelige hjernen.

Overtoner og overtonespektrum forklarer klangfargen eller timbre og er sentrale i en rekke psyko-akustiske forklaringsmodeller i forbindelse med lytting.
Eagle Records

**Eagle Records** er et stort uavhengig plateselskap fra USA. Selskapet eier også Eagle Rock Entertainment.

Direktør i USA er Mike Carden, og direktør i Storbritannia er Lindsay Brown.

## Artister
*Gary Moore
*Asia
*Deep Purple
*Willy DeVille
*Emerson, Lake and Palmer
*Heart (i Storbritannia)
*John Lee Hooker
*The Levellers
*John Mayall
*Jethro Tull
*Michael Nesmith
*Nazareth
*Ted Nugent
*Thunder
*Yes

## Tidligere artister
*Alice Cooper
*Candy Dulfer
*The Fall
*Pingy
*The Pretenders
*Simple Minds
*Status Quo
*Uriah Heep
*Barry White

## Eksterne lenker
*
Julien El Fares

**Julien El Fares** (født 1985) er en fransk, tidligere profesjonell syklist. Han ble profesjonell i 2008-sesongen. El Fares vant sin første viktige seier da han vant 1. etappe av Tirreno–Adriatico i 2009, senere vant han også Tour de Wallonie sammenlagt.

## Seire

;2009
* 1. etappe i Tirreno-Adriatico
* Tour de Wallonie sammenlagt

## Referanser


## Eksterne lenker
* 
*
Atco Records

**Atco Records** er et plateselskap fra USA etablert av Herb Abramson i 1955 og er nå eid av Rhino Entertainment. Navnet er en forkortelse av **At**lantic **co**rporation.

Opprinnelig ble selskapet benyttet til utgivelser av artister som ikke «passet inn» under Atlantic Records. Atlantic ga frem til 1968 ut kun blues-, jazz-, rhythm and blues- og soul-plater. Atco ble dermed pop-divisjonen til Atlantic.

Atco ble i 1993 nedlagt, men gjenoppsto i 2006 som en del av Rhino Entertainment.

## Atco Records-artister

* AC/DC
* Steve Arrington / Steve Arrington's Hall Of Fame
* The Beatles (USA)
* Ginger Baker (Ginger Baker's Air Force) (USA)
* Bee Gees (USA)
* Mr. Acker Bilk
* Black Oak Arkansas
* Blind Faith (USA)
* Blue Mountain Eagle
* Blue Magic
* Buffalo Springfield
* The Capitols 
* Change
* Eric Clapton (USA)
* The Coasters
* Arthur Conley
* Cream (USA)
* Bobby Darin
* Spencer Davis Group (USA)
* Dr. John
* Dream Theater
* Julie Driscoll, Brian Auger & The Trinity
* Bent Fabric and his Piano
* Fatback
* The Fireballs
* Genesis (USA og Canada)
* R.B. Greaves
* Tim Hardin
* Donny Hathaway
* Humble Pie
* The Ikettes (USA)
* Jørgen Ingmann
* INXS (USA og Canada)
* Scarlett Johansson
* Iron Butterfly 
* Deon Jackson 
* Ben E. King
* King Curtis
* Last Words
* Loudness
* Lulu 
* Michel'le 
* Stevie Nicks 
* Gary Numan 
* Otis Redding 
* Pantera
* Pat & The Satelites
* The Persuaders
* Queensrÿche
* Ratt
* Bob Rivers 
* The Robins
* The Rose Garden
* Shadows Of Knight 
* Slave
* Sonny & Cher
* The System
* Tangiers
* Nino Tempo & April Stevens
* Pete Townshend (USA)
* The Troggs 
* Vandenburg
* Vanilla Fudge
* Dee Dee Warwick
* Yes

## Eksterne lenker

* Diskografi over utgivelser på Atco
* Atco Records logo og design på www.collectable-records.ru
Victory Records

**Victory Records** er et uavhengig plateselskap fra USA basert i Chicago. Selskapet ble etablert i 1989 av Tony Brummel.

## Eksterne lenker
* 
* Victory Records' australske distribusjon
Austrobaileyales

* Austrobaileyaceae 
* Kadsurafamilien (Schisandraceae) 
* (Stjerneanisfamilien (Illiciaceae))
* Trimeniaceae

**Austrobaileyales** er en orden av blomsterplanter med 3 (eller 4) familier og om lag 100 arter. Plantene er vedaktige busker og trær, hvorav den kanskje mest kjente er krydderet stjerneanis.

## Klassifisering
Ordenen ble opprettet av Takhtajan i 1993 og besto da bare av en familie, Austrobaileyaceae. 

I nyere klassifikasjon er ordenen tatt i bruk med et litt annet innhold. Fra APG II-systemet (2003) er ordenen definert slik at den inneholder 2-3 familier i tillegg til Austrobaileyaceae. Dette etter at ordenen ikke ble brukt i det første APG-systemet fra 1998. Slik ordenen defineres i APG II og III består den av flere av de såkalt basale blomsterplantene, dvs. de gruppene man mener er de tidligst evolverte. Austrobaileyales evolverte fra den linja som ble til de to andre basale ordnene, Amborellales og Nymphaeales for 158-179 millioner år siden og den linja som ga opphav til alle de andre blomsterplantene skilte lag fra Austrobaileyales for 153-171 millioner år siden 

Austrobaileyales deles i APG III inn i tre eller mulig fire familier, avhengig av om stjerneanisfamilien inkluderes i kadsurafamilien eller ikke.

* Orden **Austrobaileyales**
** Austrobaileyaceae – 2 arter (Australia)
** Kadsurafamilien (Schisandraceae) 
*** Stjerneanisfamilien (Illiciaceae) – mange arter (Asia, Karibien)
** Trimeniaceae – ca. 10 arter (Asia, Australia, Stillehavet)

## Referanser



## Eksterne lenker
*
Yrkesetikk

**Yrkesetikk** omfatter de moralske forventningene til utøverne i en bestemt yrkesgruppe. Yrkesetikk kan bestå av lovregulerte standarder, av retningslinjer som yrkesgruppen selv har forpliktet seg til, og/eller av uskrevne regler. Yrkesetikk skal på den ene siden sikre et felles verdigrunnlag å arbeide ut fra (innenfor yrkesgruppen) og på den andre siden at yrket bidrar til samfunnets og allmennhetens beste. Som fagdisiplin regnes yrkesetikken som en del av den anvendte etikken.

## Generelle yrkesetiske prinsipper
Selv om ulike yrker har formulert sine yrkesetiske retningslinjer litt forskjellig, har de noen fellestrekk. De fleste yrkesetiske retningslinjer sier noe om:
* å respektere alle menneskers likeverd
* å opptre ærlig og redelig
* å opptre åpent og ansvarlig
* å tilstrebe obektivitet
* å overholde lover og regler
* å vise respekt for kolleger og kunder/klienter
* å utvikle seg faglig
* å fremme et positivt samarbeid med andre yrkesgrupper
* å bidra til samfunnet og allmennhetens beste.
*å vise omsorg 

## Eksempel: sykepleie
For å sikre at man har et felles verdigrunnlag å arbeide ut fra i helse- og sosialsektoren, har de fleste yrker i denne sektoren utarbeidet egne yrkesetiske retningslinjer (se f.eks. legenes hippokratiske ed). Det er regler som sier noe generelt om hvordan en skal opptre på en arbeidsplass i ulike samarbeidsforhold, og hvilke holdninger en forventer av den enkelte i yrkesutøvelsen. De yrkesetiske retningslinjene er med på å gi en yrkesgruppe en felles verdimessig plattform og en felles identitet. Retningslinjene skal også gi pasienter/brukerne trygghet for at ingen skal kunne misbruke stillingen sin, at yrkesutøverne overholder taushetsplikten m.m.

Innen sykepleie vil en ansatt kanskje møte pasienter og pårørende som har andre forventninger om hva god omsorg er, enn det de selv har. Når mennesker fra mange forskjellige land og kulturer arbeider sammen i et flerkulturelt samfunn, er det spesielt viktig å være enig om hvilke verdier som skal gjelde i møte med pasienter/brukere, pårørende, kollegaer og arbeidsgivere. 

## Utdypende artikler om konkrete yrker
* Forskningsetikk
* Ingeniøretikk
* Medisinsk etikk
* Næringslivsetikk
* Presseetikk
* Rettsetikk
* Teknologietikk

## Se også
* Den hippokratiske ed
* *[[Etikk i praksis]]*

## Eksterne lenker
* ''Business and Professional Ethics Journal''
Steinstue

**Steinstue** er betegnelse for på liten bygning reist av stein, ofte naturstein. Hustypen er kjent på Østlandet i Norge og i Sverige. 

I Norge er steinstuer spesielt knyttet til Tjøme og Nøtterøy i Vestfold, der typen ofte knyttes til innvandring av fattige svensker midt på 1800-tallet. Steinstuene kan allikevel ikke uten videre knyttes til den svenske betegnelsen «backstuga» (som betyr *på bar bakke*), som var en liten fattigslig bolig (husmannsplass) uten egen jord (det motsatte av et torp, en husmannsplass med jord), reist på andres mark (ofte på steingrunn eller mark som ikke kunne utnyttes), men ikke nødvendigvis reist av stein.

Steinstuas yttervegger var gjerne gravd inn i en skrånende bakke. Veggene var konstruert som en dobbel mur, stein utvendig og innvendig, med mold til isolasjon mellom. Over stuerommet var det trebjelker som bar et loft. Huset kunne være tekket med torv eller takpanner av tegl. 

Enkelte steinstuer eksisterer fremdeles som deler av større bygninger. De er da brukt som kjellere eller bryggerhus under nye bolighus av tre. 

En fredet steinstue er lokalisert på Humlesekken eller Steinane, nær Verdens Ende på Tjøme.

## Referanser


## Litteratur
*Anders Bugge: Byggeskik [på Tjømø]. Kap. i Lorens Berg: *Tjømø – en bygdebok*.

## Eksterne lenker
*Lise E. Talleraas: Fredete bygninger og anlegg i Vestfold. Vestfold fylke, fylkeskultursjefen. 1992.
Isidora Sekulić

**Isidora Sekulić** (serbisk kyrillisk: *Исидора Секулић*) (født 16. februar 1877, død 5. april 1958) var en serbisk forfatter, essayis, kunstkritiker.

Sekulić ble født i  Mošorin, Bačka, i det som nå er den serbiske provinsen Vojvodina.  

Hun var den første presidenten av Foreningen for serbiske forfattere, grunnlegger og æresmedlem av PEN i Jugoslavia og det første kvinnelige medlemmet av det serbiske vitenskapsakademiet. For nordmenn er hun særlig interessant som forfatteren av reiseskildringen *Brev fra Norge*, som kom ut første gang i 1912. Disse brevene er blant de mest kjente og elskede innen serbisk reiselitteratur. Norsk oversettelse ved Zorica Mitic og Jostein Sand Nilsen kom i 2009.

## Verker (oversettelse av titlene i parentes)
* *Saputnici* (Medreisende, 1913)
* *Pisma iz Norveške* (Brev fra Norge, 1914). Norsk oversettelse: *Brev fra Norge. Norge sett med serbiske øyne i 1914* (Kolofon 2009) ISBN 9788230005330
* *Đakon Bogorodičine crkve* (Ringeren i Notre Dame, 1920)
* *Kronika palanačkog groblja* (En småbys kirkegårds krønike, 1940)
* *Analitički trenuci i Teme* (Analytiske bevegelser og analyser, 1941)
* *Knjiga duboke odanosti Njegošu* (Til Njegoš, en bok av sann hengivenhet 1951)
* *Mome Narodu* (Til mitt folk, 1948)
* *Govor i jezik kulturna smotra naroda* (Tale og språk, en kulturell gjennomgang av et land, 1956)

## Referanser


## Eksterne lenker
* 
*
The Doors (film)

***The Doors*** er en amerikansk biografisk dramafilm fra 1991 regissert av Oliver Stone. Filmen handler om livet til den omstridte rockesangeren Jim Morrison som nøt stor popularitet på slutten av 1960-tallet og frem til sin død i 1971. Rollen som Morrison spilles av Val Kilmer, mens andre sentrale roller besettes av Meg Ryan og Kyle MacLachlan.

Filmen fikk blandet mottakelse av anmeldere.

## Handling
Filmen handler om rockelegenden Jim Morrison og bandet The Doors, med livet og idealismen på 1960-tallet som ramme.

Den destruktive Jim Morrison i bandet «The Doors» drikker tett, bruker store kvanta narkotika og tyranniserer sine omgivelser. Den i utgangspunktet sjenerte artisten fikser ikke popstjernetilværelsen og havner stadig i konflikt med både myndighetene og bandets medlemmer. I 1971 flykter han til Paris sammen med kona Pamela og der blir han senere funnet død i badekaret i sin leilighet.

## Om filmen
### Filmanmelderne
Filmen fikk blandet mottakelse av anmelderne og har oppnådd 57 % på Rotten Tomatoes og 62 % på Metacritic. Den kjente filmkritikeren Roger Ebert gav den 2,5 av 4 stjerner. Han uttrykte mest begeistring for konsertscenene og Val Kilmers rolleprestasjoner.

*[[VG]]* gav den terningkast fem, mens *[[Dagsavisen]]*, *[[Dagbladet]]* og *[[Aftenposten]]* gav den fire.

### Økonomi og popularitet
Filmen gjorde det middelmådig på amerikanske kinoer hvor den innbrakte $34 millioner, noe som var noe lavere enn dens produksjonskostnader. Den havnet på 39-plass over de mest innbringende filmene på amerikanske kinoer i 1991.

Produksjonskostnadene  var på ca 38 millioner.

## Trivia
Patricia Kennealy-Morrison hadde en liten rolle som Wicca-prestinne i filmen. Hun var gift med Morrison i det virkelige liv. Kathleen Quinlan spiller henne i filmen.

## I rollene

## Referanser


## Eksterne lenker
*
Swan Song Records

**Swan Song Records** var et plateselskap startet den 10. mai 1974 av det engelske rockebandet Led Zeppelin. 

Det ble drevet av Led Zeppelins manager Peter Grant og skulle være en måte å promotere egne produkter på, samt at de skulle signere artister som hadde vanskeligheter med å få kontrakter hos de store plateselskapene, og de skulle operere som et vanlig plateselskap. 

Beslutningen om å starte et eget plateselskap ble tatt da Led Zeppelins kontrakt med Atlantic Records utløp ved utgangen av 1973, men Atlantic fortsatte å distribuere for Swan Song. 

I tillegg til å utgi materiale for Led Zeppelin ga Swan Song ut soloplater fra Jimmy Page og Robert Plant samt at de signerte blant andre Bad Company, Dave Edmunds, Detective, Sad Café, Wildlife, The Pretty Things, Mirabai, Maggie Bell og Midnight Flyer.

Swan Song Records ble nedlagt som aktivt operativt selskap i 1983, men eksisterer fremdeles som utgiver for tidligere utgitt materiale fra selskapet.
Sterling L2A3

**Sterling L2A3** er en britisk maskinpistol kamret for ammunisjon i kaliber 9 x 19 mm Luger.

## Utvikling
Tidlig i 1944 utgav den Britiske General Staff spesifikasjoner for en ny maskinpistol. Ønsket var at våpenet skulle ikke veie over 2.7kg (6lb), var kamret for 9 x 19 mm Luger, skuddtakten skulle ikke overstige 500 rpm og våpenet skulle være presis nok til og plassere 5 skudd innenfor en blink som målte 1x1 fot (30x30xm) på 100 yards ved halvautomatisk ild.

G. W. Patchett, sjefsdesigner ved Sterling Armaments Company i Dagenham, London leverte ett forsøksvåpen kort tid etter, og en ordre på 120 våpen til testing ble levert fra General Staff. Blant annet ble noen av disse testvåpnene brukt ved Arnhem av Britiske Fallskjermjegere og andre steder mot slutt av krigen. Våpenet var på denne tiden kjent som *Patchett Submachine Gun*, eller bare *Patchett Gun*.

## Offisiell innføring
Ved krigens slutt hadde Storbritannia store mengder Stengun maskinpistoler, og man så på det tidspunktet ingen grunnlag for og øyeblikkelig erstatte Sten med Patchett\Sterling eller andre maskinpistoler. Først i 1947 ble flere design testet, blant annet Patchett\Sterling, ett nytt design fra BSA og et eksperimentelt australsk design med Sten som benchmark. Patchett\Sterling vant til slutt testen, og ble i 1951 offisielt arvtakeren til Sten. Patchett\Sterling begynte og dukke opp i avdelinger i 1953, først som L2A1, senere som den betydelig mer utbredte L2A3 versjonen. 

Sterling-maskinpistolen  var i bruk av British Army fra 1953 til 1988, da ble den erstattet av SA80. Den har enkel mekanisme med masseretardert sluttstykke som skyter fra åpent sluttstykke, og har våpenmagasin med kapasitet på 34 patroner som settes inn på venstre side, samme som Stengun. Våpenet kan også bruke de rette 32-skudds magasinene fra Sten. Den har foldestokk som foldes inn under våpenet. Våpenet har også omstiller for hel- eller halvautomatisk ild.

Det ble også laget en lyddempet versjon med modellnavn L34A1. Sterling sto for produksjonen for de væpnede britiske styrker og til eksport, mens Royal Ordnance Factories lagde dem kun til det britiske militære. Omtrent 400 000 eksemplarer ble laget. Den ble også laget i Chile, India og Canada på lisens.

## Eksterne lenker
* 
* Sterling SMG - Offisiell brukermanual 
* Modern Firearms – Sterling L2A3 
* Video #1 L2A3
* Video #2 L2A3
* Video #3 L34A1 (lyddempet)
Tisa

**Tisa** eller **TISA** kan referere til:

* Trade in Services Agreement -  foreslått frihandelsavtale for tjenester
* Tisa eller Tisza - stor europeisk elv
Kaare J. Forø

**Kaare Johan Forø** (1921–1997) var en norsk kjøpmann, advokat og politiker. Han var Stjørdals ordfører fra 1976 til 1979 og representerte Det Nye Folkepartiet (DNF).

## Biografi
Han ble født i Sigerfjord, vokste opp på Lillehammer, og flyttet til Stjørdal i 1941. Han gikk handelsskole, arbeidet som bokholder og kontorsjef, og åpnet i 1950 en frukt- og tobakksforretning på Stjørdalshalsen. Han hadde også forsikringsagentur.

Forø tok juridisk embedseksamen ved Universitetet i Oslo i 1964 og begynte som privatpraktiserende advokat. Han forsvarte blant andre Storebrand, De Norske Bykredittforeninger og Det norske Handelskammerforbund, og var også juridisk konsulent for Norsk Arbeidsgiverforening.

Forø var medlem av Stjørdal kommunestyre 1964–1983, medlem av formannskapet 1968–1983, varaordfører 1972–1975 og Stjørdals ordfører 1976–1979. Han ble valgt til ordfører som en kompromisskandidat med støtte fra alle de borgerlige partiene. Han representerte Venstre frem til partisplittelsen i 1972, da han tilhørte EF-tilhengerne som brøt ut og dannet Det Nye Folkepartiet/Det Liberale Folkepartiet. Ved stortingsvalget 1981 var han DLFs førstekandidat i Nord-Trøndelag. I 1988 ble partiene gjenforent. 

Forø var ordfører i forstanderskapet i Stjørdal Sparebank 1969–1982, medlem av kontrollkomiteen i Den Nordenfjeldske Bykredittforening 1974–1984 og styreformann i Hotellgården AS fra 1977.

## Referanser
Haugarhallen

**Haugarhallen** er en idrettshall i Haugesund som er byens tredje og største fotballhall med en kunstgressbane på 64 x 42 meter som gir hallen mulighet for helårs fotballaktivitet på Sakkestad.

Lørdag 29. desember 2007 ble hallen offisielt innviet av byens ordfører, Petter Steen jr. i regi av Haugars leder, Johannes Stavland. 

Etter innvielsen spilte et sammensatt guttelag mot et sammensatt jentelag. Kampen symboliserte Haugars aktiviteter for alle fotballinteresserte, ikke minst for jentene. Klubbens «store sønn», Christian Grindheim, tidligere landslagsspiller, stilte igjen i Haugar-drakt og sørget for 3 av 4 mål for sitt lag da de vant 4-1 i oppvisningskampen.

Haugar er den siste av byens tre fotballklubber som bygger egen treningshall. De to andre, Vard- og Djervhallen, ligger i tilknytning til Haugesund idrettspark med 4 kunstgressbaner og 3 grusbaner.

Hallen har også 4 garderober med dusjer, oppbevaringsrom, toaletter, kiosk, og teknisk rom. 

## Kilder
*haugalandet.net: Haugars nye storstue
Procyon

**Procyon** er den klareste stjernen i stjernebildet Lille hund (*Canis Minor*). Det er den åttende klareste stjernen på himmelhvelvingen. Procyon er en dobbeltstjerne som består av en hvit hovedseriestjerne som heter Procyon A og en mindre hvit dverg som heter Procyon B. Procyon er en av våre nærmeste stjerner, bare 11,4 lysår fra solsystemet.

Procyon er en av stjernene i stjernebildet Vintertriangelet, sammen med Sirius og Betelgeuse.

Procyon er noe tyngre enn vår sol, den har 1,4 solmasser, men lyser 7,5 ganger sterkere. Denne stjernen har «brent» omtrent alt hydrogenet i kjernen, og er i ferd med å utvide seg til en kjempestjerne, rød eller oransje. Dette vil sannsynligvis skje i løpet av 10 – 100 millioner år. Også solen vil gjennomgå en slik prosess, men først om ca. 4 milliarder år.

Procyon B er ikke så lett å observere, da den ligger ganske nært Procyon A. Avstanden mellom disse varierer mellom 9 og 21 astronomiske enheter.

Dobbeltstjernen Procyon A og B ligner veldig mye på Sirius A og B. Disse stjerneparene er også lokalisert nær hverandre på himmelhvelvingen.

Navnet Procyon kommer av et gresk ord som betyr «foran hunden», fordi den stiger opp over horisonten før «hundestjernen» Sirius kommer opp.

## Referanser
Achernar

**Achernar**, også kalt **Achenar**, er den klareste stjernen i stjernebildet Floden (Eridanus på latin) på den sørlige himmelhvelvingen. Det er den åttende klareste stjernen på himmelhvelvingen.

Achernar er en klar, blålig stjerne på 6–8 solmasser som ligger 144 lysår fra solsystemet. Den lyser 3000 ganger sterkere enn vår sol. Achernar roterer svært fort, og er så flattrykt at ekvator-radiusen er 50 % større enn polar-radiusen.

Navnet Achernar kommer av et arabisk ord som betyr «elvas slutt».

## Referanser
Hother Bøttger

**Hother Erich Werner Bøttger** (født 1801 i Skien, død 28. oktober 1857 i Skien) var en norsk arkitekt. 

## Biografi
Han var sønn nr. 2 av organist Johannes Bøttger som i 1796 innvandret fra København til Skien og Mette Marie Schjøth fra Larvik. Bøttger ble utdannet som snekkermester og senere som arkitekt ved Kunstakademiet i København før han ble ansatt som stadskonduktør i Skien og Porsgrunn fra 1834. Bøttger er kjent for en rekke ombygninger som for eksempel Skien kirke og Holden hovedgård samt tegninger til Norges banks bygning i Skien. Han var også stortingsrepresentant og satt som komitésekretær for Stortingets nybygg. I tillegg tegnet han også en rekke ovnstegninger til Ulefos Jernværk i sin periode. Han hadde en poetisk åre, og skal ha vært en interessant og meget populær personlighet. 

## Utvalgt virke
* Ombyggingen av eksteriøret på *Skien gamle kirke* (1840–1842). Gikk tapt i bybrannen i 1886.
* Norges Banks bygning i Skien sammen med Hans D.F Linstow (1849)
* Ombyggingen av *Skien latinskole* (1854). Gikk tapt i bybrannen i 1886.
* Ombyggingen av Holden hovedgård (1850-årene)
* Tollboden i Skien (1860)

## Referanser


## Litteratur
* 

## Eksterne lenker
* 
*
Bjørn Hoemsnes

**Bjørn Norvall Korsan Hoemsnes** (født 1954) er en norsk komponist, musikkpedagog og kulturskolelærer. 

Han studerte klaver og komposisjon ved Norges musikkhøgskole og ved Richard Strauss Konservatorium i München. Hoemsnes vant i 1978 førstepris i en komposisjonskonkurranse med verket *1918-Ouverture* og har mottatt flere arbeidsstipender. 

Han har arbeidet som faglærer ved Barratt-Due musikkinstitutt, som frilanskomponist og pianopedagog, og har siden 1998 vært ansatt i kulturskolen i Østfold og Vestfold. Han var festivalkomponist under VinterRiss og HøstRiss i 2012.

## Referanser
Srah Srang

**Srah Srang** (khmer: ស្រះស្រង់) er et reservoar i Angkor, Kambodsja, som ligger sør for Østre Baray og øst for Banteay Kdei. Det ble bygget i midten av 10. århundre, og endret i det 12. eller 13. århundre. Ilandføringsplattformen i vestenden av barayen, på motsatt side av inngangen til Banteay Kdei, er et populært sted å se soloppgangen.
Bačka

**Bačka** (serbisk: Бачка, ungarsk: *Bácska*, kroatisk: *Bačka*, slovakisk: *Báčka*, ruthensk: Бачка, tysk: *Batschka*) er et område på Den pannoniske slette mellom elvene Donau og Tisa. Området er delt mellom Serbia og Ungarn, med en liten lomme langs den venstre bredden av Donau som hører til Kroatia, men som har vært under serbisk kontroll siden 1991. 

Det meste av dette området danner Vojvodina-regionen i Serbia. Novi Sad, hovedstaden i Vojvodina, ligger ved grensa mellom Bačka og Srem. Ifølge en folketelling i 2002 i Serbia består befolkningen i Bačka av: serbere (54,74 %), ungarere (21,70 %), i tillegg til slovaker, kroater, bunjevci, šokci, ruthinere, montenegrinere, jugoslaver, sigøynere og tyskere. Det totale folketallet i den serbiske delen av Bačka er 1&nbsp;022&nbsp;524 (2002). Den mindre nordlige delen av Bačka ligger nå i Bács-Kiskun fylke i Ungarn.

## Bilder

Theatre in subotica.jpg|Subotica
Srbobran_Orthodox_church.jpg|Srbobran
Canal_Danube-Tisa-Danube_in_Serbia.jpg|Donau-Tisa-Donau-kanalen nær landsbyen Rumenka, nær Novi Sad
Titel1.jpg|Titel


## Kilder
* 

## Eksterne lenker
*
Ilomants

**Ilomants** (finsk: *Ilomantsi*) er en kommune i landskapet Norra Karelen i Finland. Den grenser til kommunene Joensuu og Lieksa, og har også en cirka ti mil lang grense mot Russland i øst. Kommunen er enspråklig finsk. Ilomants hadde .

Ilomants er det eneste sted i dagens Finland hvor det var kamper i vinterkrigen og fortsettelseskrigen. De østlige områder av kommunen ble avstått til Russland etter krigen.

I kommunene Ilomants og Tuupovara måtte det vinteren 1996/97 organiseres «ulvevakter» for skolebarna, som ikke lenger torde gå alene på de smale skogsveiene etter at matmangel gjorde lokale ulver aggressive. Flere gårdshunder satte livet da de avverget ulveangrep.  

## Befolkningsutviklingen

## Referanser
Tycho Castberg

**Tycho Dietrich Støren Castberg** (1900–1982) var en norsk arkitekt.

Han er kjent for sine tegninger av et større antall bolighus i Trondheim. 

Castberg ble uteksaminert ved Norges tekniske høgskole i 1924 og startet umiddelbart sin egen praksis i Tromsø som varte til 1926. Fra 1927 frem til 1932 hadde han egen praksis ved Montréal i Canada, før han fra 1933 flyttet hjem igjen og åpnet praksis i Trondheim. Castberg tegnet sammen med Jørgen Berner utvidelsen av hovedbiblioteket på NTH (1946–1948) og metallurgisk institutt samme sted (1948). Han satt også i Fortidsminneforeningens trønderske avdeling.

## Utvalgt virke
* Jørunds gate 11 i Trondheim, boligbebyggelse i funksjonalisme (1940)
* Persaune hageby (1946)
* Utvidelsen av hovedbiblioteket på NTH (1946–1948)
* Metallurgisk institutt ved NTH (1948)

## Referanser


## Litteratur
* 

## Eksterne lenker
*Tycho Castbergs private arkiv finnes ved NTNU Universitetsbiblioteket
Mimosa (stjerne)

**Mimosa** eller **Beta Crucis** er den nest klareste stjernen i stjernebildet Sørkorset. Stjernen ligger 353 lysår fra vårt solsystem. Dette er en dobbeltstjerne, som kretser rundt hverandre i løpet av 5 år, adskilt med 8 astronomiske enheter.

Stjernen står så langt sør at den er bare synlig sør for Krepsens vendekrets. Den har derfor ikke noe navn av latinsk/gresk/arabisk opprinnelse. Navnet «Mimosa» henspiller på fargen.
Gøran van den Burgt

**Gøran van den Burgt** (født 1. januar 1990) er en norsk tidligere fotballspiller. Han spilte sentral midtbane for Lyn Fotball.

Han startet i Linderud IL og spilte deretter for Bjerkealliansen. Under sitt opphold på Norges Toppidrettsgymnas var han kaptein på Lyn/NTG. Sommeren 2008 gikk han til Bærum Sportsklubb da han ikke fikk A-lagskontrakt med Lyn, men 20. desember samme året annonserte Lyn på sin hjemmeside sin intensjon om å endelig gi Gøran A-lagskontrakt. Han fikk sin debut 22. mars 2009 borte mot Start og endte med ti tippeligakamper i 2009 hvorav syv var startopptredener. Hans første mål for Lyn kom i 2-1 tapet mot Lillestrøm 4. oktober på et vakkert og kraftfullt frispark. Etter Lyn sin konkurs skrev han i august 2010 under for Strømmen Idrettsforening.

17. januar 2013 bekreftet Lyn at Gøran hadde signert en ettårskontrakt med klubben. Kontrakten ble i sin helhet finansiert av klubbens supportere.

## Karrierestatistikk

## Referanser


## Eksterne lenker
*
* Spillerprofil på lynfotball.net (2008-)
Juga

**Juga** (finsk: *Juuka*) er en kommune i landskapet Norra Karelen i Finland. Den grenser til kommunene Nurmes, Lieksa, Kontiolax, Polvijärvi, Kaavi, Kuopio  og Rautavaara. Kommunen er enspråklig finsk. Juga hadde .

## Befolkningsutviklingen

## Referanser


## Eksterne lenker
*
Bjørgen

**Bjørga** eller **Bjørgen** er et bygdelag og tidligere stasjon på Rørosbanen mellom Singsås og Kotsøy i Midtre Gauldal kommune. Kirkested, barneskole, trevarefabrikk, butikker m.m. Bjørgen stasjon har ikke lenger persontrafikk.

## Referanser
Kerstin Hellström

**Kerstin Hellström Walan** (født *Kerstin Viktoria Hellström* den 23. januar 1950 i Uppsala, død 7. desember 2014) var en skuespiller, lærer i skuespillerkunst og teaterregissør.

Hellström var engasjert ved Atelierteatern 1976–81, Folkteatern 1983–95 med blant annet *[[Peer Gynt]]* regi Lennart Hjulström og *Efter föreställningen*, regi Bo Widerberg. Ellers diverse roller for film, radio og TV. Hun var medlem av Svensk Teaterförbundet fra 1976.

Som pedagog er hun benyttet blant annet av: 
* Teaterhögskolan, Göteborg
* Institut for Dramatik, Göteborgs universitet 
* Nordiska folkhögskolan, Kungälv
* Skara skolscen
* Wendelsbergs Folkhögskola
* Amatörteatren Riksförbund

## Filmografi
### Spillefilmer
* 2003 – *[[Kopps]]* – barnehangetante - regi Josef Fares 
*1996 – *Harry & Sonja* – politikvinne - regi B. Runge
* 1995 – *[[En på millionen]]* – vinnende nabo - regi Herngren/holm
*1994 – *Lust* – nattlig venn - regi Janne Wallin
* 1990 – *[[Kurt Olsson - Filmen om mitt liv som meg selv]]* – kaféhjelp
* 1983 – *[[P&B]]* regi Hans Alfredson

### TV
* 2007 – Andra avenyn – Barbro Svensson – SVT
* 2004 – Orka Orka – sosialsekretær – SVT
* 2003 – De drabbade, del 7, – politimester Jankell – SVT
* 2003 – Kniven i hjärtat sjef ved Volvo – SVT
* 2001 – Familjen, del 7, fraskilt nabofrue – SVT  
* 2000 – Sjätte Dagen lege – SVT  
* 1999 – St. Mikael   (fackrepr.) – TV4  
* 1999 – Hem till byn – gjesterolle – SVT
* 1996 – Hem till Byn – gjesterolle – SVT
* 1993 – Polisen och domarmordet – mistenkt – SVT
* 1992 –  Damen i handsdisken – kollega, regi Peter Schildt – SVT
* 199? – En fyra för tre – sjef – TV4
* 1990 – På Öppen Gata – journalist, regi Janne Wallin – TV4
* 1990 –  Ljushelvetet  – fruen, regi A. Lifmark – SVT
* 1989 – Efter Föreställningen – Carina, regi: Bo Widerberg – SVT  
* 1988 – Stjärnfall:, singel, regi R.Hedlund – SVT  
* ? – Sparvöga
* 1986 – Grymme Grändel i Storanskog – SVT  
* 1985 – Den Stora Muren – SVT  
* 1982 – Taxibilder .. Carina regi H. Abramsson – SVT

## Referanser


## Eksterne lenker
* 
* Amatörteatren riksförbund
Kesälahti

**Kesälahti** er en tidligere kommune i landskapet Norra Karelen i Finland. Den grenset til kommunene Kerimäki, Kides, Parikkala, Punkaharju og Savonranta. Kommunen var enspråklig finsk kommune. . Kesälahti hadde  innbyggere i 2012.

Den 1. januar 2013 ble Kesälahti en del av kommunen Kides.

## Referanser
Frederik Ndoci

**Frederik Ndoci** (født 1960) er en albansk sanger som representerte Albania i Eurovision Song Contest 2007.

Han deltok sammen med sin frue Aida Dyrrah-Ndoci med sangen «Hear My Plea». Paret skilte seg senere og Aida byttet etternavnet sitt til *Dyrrah*.

Ndoci har også vunnet den albanske musikkfestivalen Festivali i Këngës to ganger; i 1989 og 2006. 

2011 stilte Ndoci opp i den 50. utgaven av Festivali i Këngës med låten "Oh, jeta ime" (å, mitt liv). I finalen kom han på siste plass. 2013 deltok han i Festivali i Këngës 52 med låten "Një ditë shpresë" (en håpefull dag). I finalen fikk Ndoci 33 poeng og femte plass av 16 deltagere.

## Referanser


## Eksterne lenker
* 
*
Skolemassakren i Winnenden

**Skolemassakren i Winnenden** var en skolemassakre ved Albertville realskole i Winnenden i den tyske delstaten Baden-Württemberg, som fant sted 11. mars 2009. 15 personer ble drept av gjerningsmannen, 17-åringen Tim Kretschmer, som tok sitt liv etter massakren. Massakren i Winnenden fant sted dagen etter en lignende massakre i Alabama i USA.

## Hendelsesforløp
### Massakren ved Albertville realskole
En bevæpnet gutt i kamuflasjetøy åpnet ild ved Albertville realskole () ca. kl. 09:30 (sentraleuropeisk tid). Øyenvitner fortalte at han skjøt i korridorene og klasserom, og gikk fra rom til rom. Flere personer ble skutt i hodet.

Ni elever (åtte jenter og en gutt), to kvinnelige lærere og en kvinnelig lærerstudent ble drept. Elevene var mellom 14 og 15 år.

Politiet fikk en nødoppringning fra en elev kl. 09:33, og tre politibetjenter kom til åstedet to minutter senere. Gjerningsmannen åpnet da ild mot politibetjentene og flyktet fra skolebygningen.

### Flukt og nye drap
Etter massakren ved Albertville realskole flyktet gjerningsmannen og drepte en gartner som jobbet for en psykiatrisk klinikk i nærheten i en park.

Kl. 12:04 kapret han en bil ved en parkeringsplass, og tvang sjåføren til å kjøre til Wendlingen, 40 km. fra Winnenden. Etter at bilen skled av veien fortsatte han til fots og etterlot bilføreren, som varslet politiet. Til slutt drepte gjerningsmannen en selger og en kunde i en bilforretning. 12:30 kom det til skuddveksling mellom gjerningsmannen og politiet; to politibetjenter ble såret før gjerningsmannen selv ble truffet og deretter begikk selvmord.

## Gjerningsmannen
Gjerningsmannen, Tim Kretschmer (26. juli 1991–11. mars 2009) fra nabobyen Leutenbach, hadde vært elev ved Albertville til året før, da han gikk ut med dårlige karakterer. Ifølge politiet hadde han blitt behandlet for depresjon, men dette ble benektet av hans foreldre. Han interesserte seg spesielt for bordtennis, og hadde planer om å bli profesjonell bordtennisspiller

Politiet stormet foreldrehjemmet kl. 10.00. Faren er aktiv i en lokal skyteklubb og hadde 15 lovlige skytevåpen. En Beretta 92 pistol kamret for kaliber 9 x 19 mm Luger og flere hundre runder ammunisjon manglet fra hjemmet.

## Reaksjoner
Flere land sendte kondolanser. Kong Harald av Norge sendte kondolansetelegram til president Horst Köhler og uttrykte sin medfølelse med ofrenes familier. Europaparlamentet holdt et minutts stillhet. Det ble holdt en økumenisk gudstjeneste med protestantisk, katolsk og muslimsk prest.

## Referanser


## Eksterne lenker
*
Mirfak

**Mirfak** - eller Alfa persei - er den klareste stjernen i stjernebildet Persevs, sammen med den mer kjente stjernen Algol. Mirfak er en gul-hvit kjempestjerne, som ligger 590 lysår fra solsystemet og er en stjerne i en stjernehop som kalles Alfa Persei-hopen.

Mirfak lyser 5000 ganger sterkere enn vår sol og diameteren er 62 ganger større

Navnet Mirfak er fra arabisk og betyr «albu».
Austrobaileyaceae

Slekt og arter: Se tekst

**Austrobaileyaceae** er en familie av blomsterplanter i ordenen Austrobaileyales som består av bare én kjent slekt – *Austrobaileya*. Slekten inneholder 1-2 kjente arter som er endemisk(e) i den nørdøstre delen av delstaten Queensland i Australia. Denne familien anses for å være blant de tidligst utskilte ("primitive") grenene blant blomsterplantene. 

## Utseende

Plantene er vedaktige lianer som er eviggrønne og som kan bli opptil 15 m høye. Stammene kan være litt vridd, og grenene er rette og bladrike. Av bladene kan det utvinnes eteriske oljer. Bladverket foretrekker skygge og derfor vokser planten sjelden over «taket» i regnskogen. Artene foretrekker varme og fuktighet. Blomstene er ganske store og har ca 12 lysegrønne, frie kronblader. Blomsten har 6-20 pollenbærere, hvorav de innerste er sterile. Fruktemneene er oversittende og består av 4-14 frie fruktblader. Pollinatorer er trolig tovinger. Fruktene er om lag 7 cm lange, aprikosfargete, avlange og bærformete. 

## Utbredelse
Arten(e) vokser bare i regnskogen i nordøstre delene av Queensland i Nordøst-Australia. 

## Systematikk
Familien ble inkludert som eneste familie i ordenen Austrobaileyales i APG II-systemet og dette ble videreført i det oppdaterte APG III-systemet, etter at det første APG-systemet plasserte familien som en basal i blomsterplantene uten noen orden. 

Familien består av en eller to arter: 
* *Austrobaileya maculata* er et liane-aktig tre som vokser i fuktige habitater i skyggelaget i regnskogen av Queensland. 
* *Austrobaileya scandens* kan bli 15 meter høy, og har blå-grønt bladverk. Blomstene er spiralsatt med blekgrønne kronblader. De pollineres av fluer. Arten vokser bare i skogsområdet Daintree i Queensland.

Familien ble opprettet av Léon Camille Marius Croizat i 1943 etter at *A. scandens* var beskrevet av Cyril Tenison White i 1933. 

Tidligere systematikere plasserte også familien blant de mest "primitive" blomsterplantene, men med ulike plasseringer i hierarkiene: 

## Referanser




## Eksterne lenker
* 
* Austrobaileyaceae i: L. Watson og M.J. Dallwitz (1992–) *[https://web.archive.org/web/20070103200438/http://delta-intkey.com/angio/ *The families of flowering plants:*] descriptions, illustrations, identification, information retrieval*. Versjon: 3. mai 2006. http://delta-intkey.com .
* NCBI Taxonomy Browser
Hadar

**Hadar** - eller **Beta Centauri** - er den nest klareste stjernen i stjernebildet Kentauren og den tiende klareste stjernen på himmelhvelvingen.

Stjernen må ikke forveksles med Alfa Centauri B som er en stjerne i trippelstjernen Alfa Centauri

Beta Centauri er en blå-hvit kjempestjerne som ligger 525 lysår fra solsystemet. Andre beregninger plasserer stjernen bare 350 lysår borte. Beta Centauri er et trippelsystem av stjerner. Stjernen finner vi på den sørlige himmelhvelvingen.

Navnet Hadar kommer av et arabisk ord som betyr «grunn, jord».
Denebola

**Denebola** er den nest klareste stjernen i stjernebildet Løven. Den ligger 36 lysår fra solsystemet og har en lysstyrke på 12 ganger solas. Dens tilsynelatende størrelsesklasse er 2.14. Denebola er en variabel stjerne, lysstyrken varierer litt over en periode på noen få timer.

Navnet er forkortet fra Deneb alased, fra den arabiske setningen "danab al-asad" som betyr "halen til løva", da den ligger på løvehalen i stjernebildet.

Denebola er en relativt ung stjerne med en alder på mindre enn 400 millioner år. Stjernens radius er ca. 1.7 ganger solas, men den sterke rotasjonen (120&nbsp;km/sek) gir den en flattrykt form. Massen er 1.75 solmasser

Denebola har en skive av støv rundt seg, som Vega, og man kan anta at stjernen kan ha planeter rundt seg.

Denebola er en av stjernene i stjernehopen IC 2391, da disse stjernene har en tilnærmet samme bevegelse gjennom rommet. Mer enn 60 stjerner i denne gruppen har blitt identifisert.

Kilde : engelsk versjon av Wikipedia
Ambanja

**Ambanja** er en by med beliggenhet i Antsirananaprovinsen i det nordlige Madagaskar. I 2005 hadde byen 29 980 innbyggere. Byen har en flyplass, Ambanja Airport, og en havn. Majoriten av innbyggerne er jordbrukere.
Ambatolampy

**Ambatolampy** er en by med beliggenhet i Ambatolampyprovinsen på Madagaskar. I 2005 hadde byen 26 549 innbyggere.
Ladytron

**Ladytron** er et elektrorock-band fra Liverpool i England. Bandet består av fire medlemmer og har gitt ut fire album. Ladytron ble dannet i 1999 da Reuben Wu og Daniel Hunt møtte sangerne Helen Marnie og Mira Aroyo. Bandets navn er tatt fra en sang av Roxy Music.

## Album
**604* (2001)
**Light & Magic* (2002)
**Witching Hour* (2005)
**Velocifero* (2008)
**Gravity the Seducer* (2011)

## Referanser


## Eksterne lenker
* 
* 
*
Lola Flores

**Lola Flores** (født *María de los Dolores Flores Ruiz* den 21. januar 1923, død 16. mai 1995) var en spansk sangerinne, danserinne og skuespillerinne av romaniherkomst.

## Profesjonell karriere
Flores ble født i Jerez de la Frontera i Cádiz i Spania. Hun ble en kjent danserinne og sangerinne innen andalusisk folkesang/-dans i ung alder, og opptrådte i filmer mellom 1939 og 1987. Hennes største suksesser var i show der hun samarbeidet med Manolo Caracol, hennes artistiske partner fram til 1951.

## Personlig liv
I 1958 giftet hun seg med Antonio González *el Pescaílla*, en gitarist. Hun fikk tre barn, Dolores (sangerinne og skuespillerinne Lolita Flores), rockemusiker, sanger og skuespiller Antonio Flores, og sangerinne og danserinne Rosario Flores.

Lola Flores døde av brystkreft i 1995, 72 år gammel. 

## Referanser


## Eksterne lenker
* 
* 
*
Johan Christensen

**Johan Martinus Christensen** (født 1863, død 1935) var en norsk arkitekt. Han ble uteksaminert ved Technische Hochschule i Hannover i 1887 under ledelse av professor Conrad Wilhelm Hase, som var ledende i Hannoverskolen. I 1894 gikk Christensen inn i et kompaniskap sammen med Lars Solberg under navnet *Solberg & Christensen*, et samarbeid som varte frem til 1901. Christensen er videre kjent for sitt omfattende virke i Trondheim, hvor han blant annet sammen med Lars Solberg og Johan Osness tegnet E.C. Dahls Stiftelse (1908) av pusset tegl i art nouveau.

## Utvalgt virke

* Trondhjems Tekniske Læreanstalt i Munkegata 1 i Trondheim sammen med Lars Solberg (1893–1898)
* Rønvik sindssygeasyl (i jugendstil) i Bodø sammen med Lars Solberg (1895–1902)
* Ombygging av Norges Bank i Kongens gate 1 i Trondheim (1897)
* Første byggedel av Bispehaugen skole i Nonnegata 19 sammen med Lars Solberg (1898)
* Kluwergården i Olav Tryggvasons gate 40 (i nyromansk stil) sammen med Lars Solberg (1899)
* Frimurerlosjen i Kongens gate 3 i Trondheim, sammen med Karl Norum og Lars Solberg (1899–1902)
* Håndverkerforeningens hus i Kjøpmannsgata 12 sammen med Lars Solberg (1900)
* Trondheim borgerlige realskole (i nyrenessanse) sammen med Lars Solberg (1900)
* Strinda kirke (i dragestil) sammen med Lars Solberg (1900)
* E.C. Dahls Stiftelse i Sverres gate 7 i Trondheim (1908)
* Slakthuset ved Gryta i Trondheim (1918)

## Referanser


## Litteratur
* 

## Eksterne lenker
*
Trimeniaceae

**Trimeniaceae** er en familie av blomsterplanter i den basale ordenen Austrobaileyales. Familien inneholder sannsynligvis bare én slekt – *Trimenia* med 8 arter. Dette er vedaktige planter som finnes i subtropisk og tropisk skog i Sørøst-Asia, østlige Australia og flere øyer i Stillehavet. 
## Utseende
Familien består av trær, busker og lianer med hele blader som kan ha tagget bladkant. Alle artene har tokjønna blomster, men noen arter har i tillegg rene hannblomster (andromonøci). Blomstene er små og radiærsymmetriske. Blomsterbladene er begerbladlignende - de ytterste ligner blader og de er festet i spiral. Begge dele trekk som oppfattes som opprinnelige («primitive») hos blomsterplantene. Et annet opprinnelig trekk er at antallet blomsterblader og pollenbærere er ubestemt og til dels stort; opptil 25-40. Fruktemnet er oversittende og består som regel av ett fruktblad. Frukten er et lite kjøttfullt bær.
## Utbredelse
Artene i familien finnes kun i Sørøst-Asia, Sørøst-Australia og noen øyer i Sørvestre-Stillehavet (Fiji, Samoa, Marquesasøyene). 
## Systematikk
Det er vanligvis kun en slekt som aksepteres i denne familien; *Trimenia*, men en slekt til, *Piptocalyx* har vært brukt for to av artene i familien. Artene i denne familien har tidligere vært inkludert i Monimiaceae.

## Økonomisk betydning
Ingen økonomisk betydning er rapportert .

## Referanser




## Eksterne lenker
*
DR P2

:*For den norske radiokanalen med samme navn, se [[NRK P2]].*

**P2** er en dansk radiokanal, eid av Danmarks Radio. Kanalen har fokus på klassisk musikk og jazz. Kanalen sender også snakkeprogrammer om bøker med mere samt radiodrama, likt norske P2.

## Historie
P2 startet sine første sendinger i 1951.

### Den fjerde radiokanal
1. april 2002 ble P2 (under navnet P2 musik og kultur) tildelt konsesjonen til å sende på en rekke frekvenser, som av kulturministeriet i Danmark ble navngitt som «den fjerde radiokanal». DR vant konsesjonen i konkurranse med en rekke andre søkere, på bakgrunn av en kvalitetsvurdering (også kalt «skønhedskonkurrence»).

Den fjerde radiokanal var et resultat av medieforliket mellom Socialdemokraterne, Det radikale venstre, SF og Centrumdemokraterne (CD). Regjeringspartiene og SF ønsket å tildele DR kanalen, slik at P2 og DR P4 hver kunne sende døgnet rundt. CD ønsket imidlertid at radiokanalen skulle på anbud, sånn at andre enn DR kunne få muligheten til å sende. Resultatet ble at radiokanalen kom ut på anbud, med en rekke betingelser om innhold av blant annet klassisk musikk og kulturprogrammer. Venstre og Konservative stemte imot forslaget, idet de ønsket at anbudsbetingelsene skulle være enklere og derfor mer attraktive for private selskaper. De var dessuten imot at DR skulle tildeles frekvensene.

P2 er sånn sett den av de fire FM-kanalene DR sender som har de strengeste kravene til sammensetningen av programinnholdet.

Konsesjonen for P2 utløper 31. mars 2009.

## Eksterne lenker
* 
*  Mediesekretariatets sendetilladelse for P2
*  «Medieaftalen 2001-2004»
SimCity 4

***SimCity 4*** er et videospill som går ut på å bygge en by. Spillet er utviklet av Maxis, og ble utgitt 14. januar 2003 som den fjerde i SimCity-serien.

Spillet går ut på at man lager en region ved terraforming og så bygger tomter som vokser inn til å bli en by. Tomtene man kan bygge er enten av industriell, næringslivs- eller bostedskarakter. I tillegg må man lage servicetilbud til innbyggerne sine, som for eksempel infrastruktur. Det går også an å forbedre sikkerheten i byene sine ved hjelp av politistasjoner og brannstasjoner.

For at byen skal bestå, må man justere skatter, få folk til å jobbe, og gjøre oppdrag for å få bonusstrukturer som kan forbedre økonomien.

## Rush Hour
Rush Hour er en tilleggspakke til SimCity 4. Spillet tillater en hel del nye funksjoner. Man kan få flere oppdrag å utføre. Noen av de nye kjøreoppdragene er med båt på vannet, tog i høye hastigheter, utrykningskjøretøy som politibil, brannbil og ambulanse, militære kjøretøy som stridsvogner, fly og helikopter i lufta. Det følger også med nye transportmuligheter i denne tilleggspakken som ekspresstog og vanlig tog. Man kan også laget et eget fergesystem med både store og små båter. Mulighetene er også store når det gjelder veiutbygging, da man kan bygge brede avenyer i byen.

Sim City 4 Rush Hour er gitt ut av EA Games med utvikling av Maxis og Will Wright.
## Referanser


## Eksterne lenker
*
George McCartney

**George McCartney** (født 29. april 1981 i Belfast, Nord-Irland) er en nordirsk fotballspiller. Han spiller venstrebeck og spilte sist for West Ham frem til 2014. McCartney spilte også for  fra 2001 til 2010.
## Eksterne lenker
*